ไขปริศนาซากมนุษย์โบราณในถ้ำอิสราเอล
ช่วงเวลาการขุดค้นหลายครั้งในศตวรรษที่ 20 ที่ถ้ำ Amud ในอิสราเอล มีการพบอย่างน้อย 15 ซากดึกดำบรรพ์หรือฟอสซิลของมนุษย์นีแอนเดอร์ธัล (Neandertals) เมื่อนำไปวิเคราะห์อย่างเป็นระบบ ทำให้พบรายละเอียดของหนึ่งในมนุษย์โบราณเหล่านี้ ต่อมาถูกเรียกว่า Amud 9นักวิทยาศาสตร์จากศูนย์ศึกษาวิวัฒนาการมนุษย์แห่งชาติสเปน (Centro Nacional de Investigación sobre la Evolución Humana-CENIEH) ได้รายงานครั้งใหม่ลงวารสารการศึกษาด้านบรรพมานุษยวิทยา (PaleoAnthropology) ถึงการศึกษาลักษณะทางสัณฐานวิทยาและกายวิภาคบางส่วนของกระดูกเท้า ที่ถูกขุดพบมานานกว่า 25 ปี ที่ถ้ำ Amud ซึ่งได้รับการยืนยันว่าบุคคลที่เรียกว่า Amud 9 เป็นมนุษย์นีแอนเดอร์ธัลเพศหญิง มีน้ำหนัก 60 กิโลกรัม สูง 160-166 เซนติเมตร อาศัยอยู่ในสมัยไพลสโตซีนตอนปลายทีมนักวิทยาศาสตร์เผยว่าการจะระบุเกี่ยวกับเพศ น้ำหนัก และส่วนสูงของซากฟอสซิลกระดูก มักขึ้นอยู่กับขนาดของกระดูกขาใหญ่ แต่ในกรณีของบุคคลที่เรียกว่า Amud 9 มีเพียงเศษกระดูกแข้ง กระดูกข้อเท้า กระดูกฝ่าเท้า และกระดูกนิ้วเท้าจึงต้องใช้การคำนวณทางคณิตศาสตร์ที่แตกต่างกันตามกระดูกเท้าด้วยวิธีการประเมินค่าตัวแปรทางชีววิทยาที่เกี่ยวกับชีวิตของพืชและสัตว์โบราณ.
ช่วงเวลาการขุดค้นหลายครั้งในศตวรรษที่ 20 ที่ถ้ำ Amud ในอิสราเอล มีการพบอย่างน้อย 15 ซากดึกดำบรรพ์หรือฟอสซิลของมนุษย์นีแอนเดอร์ธัล (Neandertals) เมื่อนำไปวิเคราะห์อย่างเป็นระบบ 
โลกโศภิน,ซากมนุษย์,มนุษย์โบราณ,ถ้ำอิสราเอล,ซากดึกดำบรรพ์,ฟอสซิล,กระดูกเท้า,การศึกษา